EkBass/fiwiki-20250220-pages-articles huggingface dataset:
Harold Abrahams

Harold Abrahams (15. joulukuuta 1899 Bedford – 14. tammikuuta 1978) oli brittiläinen pikajuoksija ja olympiavoittaja. Harold Abrahams voitti 100 metrin juoksun olympiakultaa Pariisissa 1924. Hän juoksi ajan 10,6 neljänneserissä, välierissä ja finaalissa. Hän sai myös hopeaa 4 × 100 metrin viestijuoksussa ja sijoittui 200 metrillä kuudenneksi. Hänen ja Eric Liddellin olympiavoitoista kertoo vuonna 1981 valmistunut fiktiivinen elokuva Tulivaunut. Abrahams toimi urheilu-uransa jälkeen BBC:n urheiluselostajana, The Sunday Timesin yleisurheilureportterina, Ison-Britannian yleisurheiluliiton puheenjohtajana ja Kansainvälisen yleisurheiluliiton jäsenenä. Hänen veljistään Sidney Abrahams oli Ison-Britannian mestari pituushypyssä ja Adolphe Abrahams tunnettu urheilufysiologi. ==Ennätyksiä== * 100 metriä 10,6 * 200 metriä (kaarteella) 22,0 * 440 jaardia 50,8 * Pituushyppy 738 ==Lähteet== * * Luokka:Brittiläiset pikajuoksijat Luokka:Brittiläiset olympiavoittajat Luokka:Vuonna 1899 syntyneet Luokka:Vuonna 1978 kuolleet
Story – 10th Anniversary

__NOTOC__ Story – 10th Anniversary on Amorphiksen vuonna 2000 julkaistu kokoelma-albumi, joka julkaistiin Spinefarm Recordsin kautta. Albumi nousi suomen virallisen listan sijalle 34. == Kappaleet == # # # # # # # # # # # # # # # # == Arvostelut == * Soundi: Soundi: Levyarvio == Lähteet == == Aiheesta muualla == * * Luokka:Vuoden 2000 kokoelma-albumit Luokka:Amorphisin albumit
Jackson Scholz

Jackson Volney Scholz (15. maaliskuuta 1897 Buchanan, Michigan – 26. lokakuuta 1986 Delray Beach, Florida)Jackson Scholz Bio, Stats, and Results Olympics at Sports-Reference.com oli yhdysvaltalainen pikajuoksija ja olympiavoittaja. Scholz voitti olympiakultaa 4 × 100 metrin viestijuoksussa ja sijoittui 100 metrillä neljänneksi Antwerpenissa 1920. Neljä vuotta myöhemmin Pariisissa hän voitti 200 metrin juoksun olympiakultaa ajalla 21,6 ja sai 100 metrillä hopeaa. Amsterdamin olympiakisoissa 1928 Scholz sijoittui 200 metrillä neljänneksi, vaikka maalikuvan perusteella hän oli maalissa kolmantena. Tukholmassa 16. syyskuuta 1920 hän sivusi 100 metrin maailmanennätystä 10,6. Antwerpenin olympialaisten pikaviestin voittoaika 42,2 oli uusi maailmanennätys ja paransi Saksan nimissä ollutta edellistä ennätystä 0,1 sekunnilla. Joukkueessa olivat mukana myös Loren Murchison, Morris Kirksey ja Charles Paddock. Ennätys pysyi voimassa neljän vuoden ajan, kunnes Britannian joukkue rikkoi sen. == Ennätyksiä == * 100 jaardia 9,5 * 100 metriä 10,6 * 220 jaardia (kaarteella) 21,4 == Lähteet == * * * === Viitteet === == Aiheesta muualla == Luokka:Yhdysvaltalaiset pikajuoksijat Luokka:Yhdysvaltalaiset olympiavoittajat Luokka:Vuonna 1897 syntyneet Luokka:Vuonna 1986 kuolleet
Ray Barbuti

Ray Barbuti (12. kesäkuuta 1905 Brooklyn, New York – 8. heinäkuuta 1988) oli yhdysvaltalainen pikajuoksija ja olympiavoittaja. Ray Barbuti, lempinimeltään ”Arkansasin härkä”, voitti olympiakultaa 400 metrin juoksussa Amsterdamissa 1928. Se oli Yhdysvaltain ainoa henkilökohtaisten juoksulajien kultamitali noissa kisoissa. Barbuti juoksi olympiafinaalissa ennätyksensä 47,8. Toisen kultamitalinsa hän sai 4 × 400 metrin viestissä, jossa syntyi ME-aika 3.14,2. ==Lähteet== * * Luokka:Yhdysvaltalaiset pikajuoksijat Luokka:Yhdysvaltalaiset olympiavoittajat Luokka:Vuonna 1905 syntyneet Luokka:Vuonna 1988 kuolleet
Shih Kien

Shih Kien (1. tammikuuta 1913 – 3. kesäkuuta 2009) oli hongkongilainen näyttelijä. Hän loi pitkän uran kantonilaisten wuxia-elokuvien parissa, mutta länsimaissa hänet muistetaan parhaiten roolista elokuvassa Lohikäärmeen kidassa (Enter the Dragon, 1973). Kienille myönnettiin vuonna 1996 Golden Bauhinia -palkinto elämäntyöstään elokuvan alalla. ==Aiheesta muualla== * * == Lähteet == Luokka:Kiinalaiset näyttelijät Luokka:Vuonna 1913 syntyneet Luokka:Vuonna 2009 kuolleet
Okinotorishima

Okinotorishima (, ’ulappalintusaari’) on Japanille kuuluva asumaton atolli Tyynen valtameren Filippiinienmeressä. Se on Japanin eteläisin piste. Atolliin kuuluu muutama pieni saari, jotka ovat laskuveden aikaan merenpinnan yläpuolella; atolli on itä-länsisuunnassa 4,5 kilometriä pitkä ja pohjois- eteläsuunnassa 1,7 kilometriä leveä. Okinotorishima sijaitsee 1 740 kilometriä lounaaseen Tokiosta ja 900 kilometriä lounaaseen Ogasawarasaarten Chichijimasta. Hallinnollisesti atolli kuuluu Tokion metropolin Ogasawaran kyläkuntaan. Okinotorishima on Japanin ja Kiinan välisen kiistan kohteena. Jos Okinotorishima katsotaan saareksi, Japani voi vaatia sen ympäriltä noin 400 000 neliökilometrin laajuisen yksinomaisen talousvyöhykkeen (EEZ). Kiinan ja Etelä-Korean mukaan Okinotorishima ei täytä saaren määritelmää. Aiemmin atollilla oli kuusi kohtaa, jotka nousivat merenpinnan yläpuolelle, mutta vuosien saatossa osa niistä hävisi eroosion myötä ja vuonna 1989 enää kaksi oli havaittavissa. Niiden suojelemiseksi Japani rakennutti niille betoniset jalustat ja aloitti vuonna 2011 noin 75 miljardia jeniä maksavan sataman rakentamisen. == Katso myös == * Senkakusaaret * Liancourtsaaret == Lähteet == == Aiheesta muualla == Luokka:Japanin saaret
Me & My

Me & My on tanskalainen eurodance- ja purkkapop-duo, jonka muodostavat sisarukset Susanne (s. 1976) ja Pernille (s. 1974) Georgi. Kokoonpano tunnetaan kansainvälisesti parhaiten hittikappaleista ”Dub-I-Dub”, ”Baby Boy”, ”So Many Men” ja ”La La La Superstar” sekä videopelisarjasta Dance Dance Revolution. Yhtye osallistui vuonna 2007 maansa kansallisiin Eurovision laulukilpailun esikarsintoihin. Vuonna 2009 Susanne edusti Andorraa euroviisuissa omalla kappaleellaan ”La teva decisió (Get a Life)”. Luokka:Tanskalaiset eurodanceartistit ja -yhtyeet
Korunuolikko

Korunuolikko (Nemateleotris decora) on nuolikoihin kuuluva kala. == Koko ja ulkonäkö == Korunuolikko kasvaa noin 8 cm pitkäksi. Sen vartalo on puikkomainen. Etuosa on valkea, takaosa ruskehtava, evät koristeellisen puna- sinijuovaiset. == Alkuperä == Korunuolikko elää luonnossa Indopasifisella merialueella.Meriakvaarion perustamismanuaali == Käyttäytyminen == Korunuolikko puolustaa reviiriään aggressiivisesti muita saman lajisia ja samanmuotoisia kaloja kohtaan. Toisaalta se säikähtää helposti ja säntäilee silloin päättömästi, joten piilopaikkoja pitää olla, ja on syytä varmistua, ettei akvaariosta ole helppoa hypätä ulos. Marine depot live == Ravinto == Korunuolikko syö eläinplanktonpitoista ruokaa, jota se siilaa virtaavasta vedestä. Jos ruoassa ei ole tarpeeksi vitamiineja, kalan värit haalistuvat. == Lähteet == ==Aiheesta muualla== * Luokka:Meriakvaariokalat Luokka:Matotokot
Peter André

Peter André (s. 27. helmikuuta 1973) on Englannissa syntynyt laulaja ja lauluntekijä sekä televisiopersoona. Hän on sukujuuriltaan kyproksenkreikkalainen. Hän on julkaissut useita albumeita. André "löydettiin" australialaisessa New Faces -show'ssa vuonna 1990. Hänen debyyttisinglensä "Gimme Little Sign" nousi listan kolmoseksi ja toi laulajalle ARIA-palkinnon. Ensimmäinen Top 50 -single Britanniassa oli "Only One" (#16), ja hän sai laajempaa kansainvälistä suosiota hitillään "Mysterious Girl". André ja Katie Price menivät naimisiin 10. syyskuuta 2005 Berkshiren Highclere Castlessa. He saivat kaksi lasta, jotka syntyivät vuosina 2005 ja 2007. Pari erosi vuonna 2009. == Albumit == * Peter Andre (1993) * The Long Road Back (2004) * A Whole New World (with Katie Price) (2006) * Revelation (2009) * Unconditional: Love Songs (2010) * Accelerate (2010) * Angels & Demons (2012) * Big Night (2014) * Come Fly with Me (2015) * White Christmas (2015) Luokka:Englantilaiset poplaulajat Luokka:Vuonna 1973 syntyneet Luokka:Elävät henkilöt
Robert Tisdall

Robert Tisdall (16. toukokuuta 1907 Nuwara Eliya, Ceylon – 27. heinäkuuta 2004 Nambour, Queensland, Australia) oli irlantilainen aitajuoksija ja olympiavoittaja. Robert Tisdall voitti olympiakultaa 400 metrin aitajuoksussa Los Angelesissa 1932. Ennen kisoja hänen ennätyksensä oli 54,2, mutta Los Angelesissa hän voitti välieränsä ajalla 52,8 ja finaalin maailman parhaalla ajalla 51,7, jota ei hyväksytty maailmanennätykseksi, koska Tisdall kaatoi viimeisen aidan. Seuraavilla sijoilla olivat lajin tuleva olympiavoittaja Glenn Hardin sekä edelliset olympiavoittajat Morgan Taylor ja David Burghley. Samana päivänä, 1. elokuuta, Irlanti sai myös toisen olympiavoiton, kun Patrick O'Callaghan voitti moukarinheiton. Los Angelesin olympiakisoissa Tisdall sijoittui kymmenottelussa kahdeksanneksi. Kisojen jälkeen hän muutti Etelä-Afrikkaan. Hänen 400 metrin aitojen aikansa 51,7 pysyi 1980-luvulle saakka Irlannin ennätyksenä. ==Lähteet== * * * Luokka:Irlantilaiset 400 metrin aitajuoksijat Luokka:Irlantilaiset olympiavoittajat Luokka:Vuonna 1907 syntyneet Luokka:Vuonna 2004 kuolleet
Täplänuolikko

Täplänuolikko (Ptereleotris heteroptera) on nuolikoihin kuuluva kala. == Koko ja ulkonäkö == Täplänuolikko kasvaa noin 12 cm pitkäksi. Sen vartalo on vaaleansininen, evät tummemmat. Pyrstössä on kalalle nimen antanut musta täplä. Julian Rocks (myös valokuva) == Alkuperä == Täplänuolikko elää luonnossa Indopasifisella merialueella. == Käyttäytyminen == Täplänuolikkoja tavataan luonnossa usein pareittain. Akvaariossa se on niin aggressiivinen lajitovereita tai muita suunnilleen saman muotoisia kaloja kohtaan, että sitä pidetään joko yksin tai parina mutta ei useampien nuolikkojen kanssa. == Ravinto == Täplänuolikko syö eläinplanktonpitoista ruokaa sekä vedestä että pohjalta. Sitä on syötettävä kolme kertaa päivässä, ellei altaassa kasva tarpeeksi planktonia, jota se voi saalistaa itsekseen. == Lähteet == ==Aiheesta muualla== * Luokka:Meriakvaariokalat Luokka:Tokot
Itsenäisten valtioiden yhteisön jalkapallomaajoukkue

Itsenäisten valtioiden yhteisön jalkapallomaajoukkue edusti Itsenäisten valtioiden yhteisöä jalkapallon kansainvälisissä kisoissa puolen vuoden ajan vuoden 1992 alkupuolella. Koska Neuvostoliiton jalkapallomaajoukkue oli saanut vuoden 1991 karsinnoissa paikan vuoden 1992 Jalkapallon Euroopan- mestaruuskilpailuihin, hajonneen Neuvostoliiton pelaajien ainoa laillinen tapa osallistua kisoihin oli perustaa yhteisjoukkue. Koska Neuvostoliiton hajoamisen jälkeen Viro, Latvia ja Liettua olivat jo perustaneet kansalliset joukkueensa, IVY:n joukkueeseen tuli pelaajia muista 12 entisestä neuvostotasavalloista. Suurin osa pelaajista tuli Venäjältä, mutta lisäksi mukana oli neljä ukrainalaista, yksi georgialainen ja yksi valkovenäläinen pelaaja. Joukkue hävisi lohkonsa EM-kisoissa yhdellä häviöllä ja kahdella tasapelillä. ==Pelaajat 1992 EM-lopputurnauksessa== Maalivahdit: * 1 Dmitri Harin ( TsSKA moskova) * 12 Stanislav Tšertšesov ( Spartak Moskova) Puolustajat: * 2 Andrei Tšernyšov ( Spartak Moskova) * 3 Kahaber Tshadadze ( Spartak Moskova) * 4 Ahrik Tsveiba (Dynamo Kiova) * 5 Oleh Kuznetsov (Glasgow Rangers) * 18 Viktor Onopko ( Spartak Moskova) * 20 Andrei Ivanov ( Spartak Moskova) Keskikenttäpelaajat: * 6 Igor Šalimov ( Foggia) * 7 Oleksi Myh’ailytšenko ( Glasgow Rangers) * 8 Andrei Kantšelskis ( Manchester United) * 9 Sergei Aleinikov ( Lecce) * 10 Igor Dobrovolski ( Servette) * 16 Dmitri Kuznetsov ( Espanyol) * 17 Igor Kornejev ( Espanyol) * 19 Igor Ledjahov ( Spartak Moskova) Hyökkääjät: * 11 Sergei Juran ( Benfica) * 13 Sergei Kirjakov ( Dynamo Moskova) * 14 Volodymyr Ljuty ( MSV Duisburg) * 15 Igor Kolovjanov ( Foggia) == Lähteet == *International 1992 MATCHES EUROPE (January - June). RSSSF (pelaajaluettelo) === Viitteet === Luokka:Entiset jalkapallomaajoukkueet Luokka:Itsenäisten valtioiden yhteisö
Glenn Hardin

Glenn Hardin (1. heinäkuuta 1910 Derma, Mississippi – 6. maaliskuuta 1975 Baton Rouge, Louisiana) oli yhdysvaltalainen aitajuoksija ja olympiavoittaja. Glenn Hardin sai olympiahopeaa 400 metrin aitajuoksussa Los Angelesissa 1932. Hän juoksi ajan 51,9 ja sai nimiinsä maailmanennätyksen (pyöristettynä 52,0, joka sivusi Morgan Taylorin ennätystä), kun kilpailun voittaja Robert Tisdall kaatoi yhden aidan. Yhdysvaltain mestaruuskilpailuissa Milwaukeessa 30. kesäkuuta 1934 Hardin juoksi ajan 51,8 ja sai maailmanennätyksen yksin nimiinsä. Tukholmassa 26. heinäkuuta 1934 Hardin paransi ME-aikaa ennätykselliset 1,2 sekuntia. Aika 50,6 kesti maailmanennätyksenä yli 19 vuotta. Vuonna 1935 Hardin keskittyi sileälle neljännesmailille ja 220 jaardin aitoihin. Jälkimmäisessä lajissa hän hävisi Jesse Owensille Yhdysvaltain yliopistomestaruuskilpailuissa. Vuonna 1936 Hardin palasi päälajinsa pariin ja voitti olympiakultaa Berliinissä ajalla 52,4. Hardin oli 188 senttiä pitkä. Hän juoksi 440 jaardin sileän matkan vuonna 1934 aikaan 46,8, joka oli tuolloin maailman kaikkien aikojen toiseksi paras tulos. Glenn Hardinin poika Billy Hardin juoksi 400 metrin aidat alle 50 sekunnin ja osallistui Tokion 1964 olympialaisiin. ==Lähteet== * * * Luokka:Yhdysvaltalaiset 400 metrin aitajuoksijat Luokka:Yhdysvaltalaiset olympiavoittajat Luokka:Vuonna 1910 syntyneet Luokka:Vuonna 1975 kuolleet
Durango (Colorado)

Durango on kaupunki La Platan piirikunnassa, Coloradossa Yhdysvalloissa. Animas River -joki virtaa kaupungin keskustan läpi. Durangossa on mahdollisuus harrastaa monenlaisia ulkoilma-aktiviteetteja, kuten vaellusta, maastopyöräilyä, metsästystä, kalastusta ympäri vuoden ja golfaamista. Vuoden väestönlaskennassa Durangossa oli 13 922 asukasta, 5 492 kotitaloutta ja 2 603 kaupungissa asuvaa perhettä. Asukastiheys oli 792,8/km². 17,2 % asukkaista ja 7,3 % perheistä eli köyhyysrajan alapuolella. == Historiaa == Kaupunki on perustettu 1880, San Juanin kaivosalueelle. Denver and Rio Grande Railroad (D&RG;) -rautatieyhtiö rakensi rautatieyhteyden Silvertoniin 1882 kuljettamaan hopea- ja kultamalmia sekä matkustajia. Kaupungissa oli suuri tulipalo 1889 ja sen jälkeen kaupunki ohjeisti uudelleenrakentaa tärkeimmät rakennukset tiilestä ja kivestä. 1950-luvulta lähtien alueella on kuvattu monia lännenelokuvia, kuten elokuvat Kaksintaistelu vuorilla, Luotien maa, Teräskannus. Myöhemmin kuvatuista elokuvista muun muassa Durango Kids, Kaupunkicowboyt ja osa Cliffhanger – kuilun partaalla -elokuvasta on kuvattu alueella. == Koulutus == Kaupungissa on kaksi korkeakoulua, Fort Lewis College ja Southwest Colorado Community College. Näistä Fort Lewis College on ylemmän yliopistotutkinnon akkreditoitu koulutuslaitos. Se tarjoaa luonnontiedeiden ja liiketoiminnan ohella myös nelivuotista taideainekoulutusta. === Tapahtumia ja aktiviteetteja === ====Durango Ragtime & Early Jazz Festivaalit==== Vuosittain Durangon historiallisessa Strater Hotellissa järjestettävät jazz-festivaalit. ====Durango & Silverton Narrow Gauge Railroad==== Perinnerautatie Durangosta Silvertonin kaivoskylään. Höyryjunia 1920-luvusta taaksepäin. ====Snowdown Festivaalit==== Vuosittain tammi–helmikuun vaihteessa järjestettävä Snowdown Festival -tapahtuma. Kyläkilpailuja, ilotulituksia ja paraatin sisältävä juhla. == Lähteet == ==Aiheesta muualla== *Kaupungin verkkosivusto *Durango LiveCam *Durango Ragtime Festivaalien verkkosivut *Fort Lewis Collegen sivut Luokka:Coloradon kaupungit
Archie Williams

Archie Williams (1. toukokuuta 1915 Oakland, Kalifornia – 24. kesäkuuta 1993 Fairfax, Kalifornia) oli yhdysvaltalainen pikajuoksija ja olympiavoittaja. Archie Williams nousi vuonna 1936 tuntemattomuudesta suoraan 400 metrin juoksun huipulle. Hän juoksi Yhdysvaltain yliopistojen mestaruuskisojen alkuerässä maailmanennätyksen 46,1 Chicagossa 19. kesäkuuta. Berliinin olympiakisoissa Williams voitti kultaa ajalla 46,5 (epävirallinen sähköaika 46,66). Yhdysvallat päätti tulla toimeen 4 × 400 metrin viestissä ilman Williamsia ja muita henkilökohtaisen 400 metrin juoksijoita, ja viestin kultamitalin voitti Iso-Britannia. Kaksi viikkoa myöhemmin Yhdysvallat ja Brittiläisen Kansainyhteisön joukkue kohtasivat Lontoossa, ja sillä kertaa amerikkalaisilla olivat Williams ja muut parhaat miehet mukana 4 × 440 jaardin viestijoukkueessa. Amerikkalaiset jäivät tälläkin kertaa toiseksi, ja molemmat joukkueet saivat maailmanennätyksen alittavan ajan 3.10,6. Williams lopetti juoksu-uransa vuonna 1936 vasta 21-vuotiaana. Hän oli 400 metrin juoksun ensimmäinen tummaihoinen olympiavoittaja. == Lähteet == * * Luokka:Yhdysvaltalaiset pikajuoksijat Luokka:Yhdysvaltalaiset olympiavoittajat Luokka:Vuonna 1915 syntyneet Luokka:Vuonna 1993 kuolleet
Vesterålen

Vesterålen (pohjoissaameksi Viestterálas, luulajansaameksi Vester-allase) on Nordlandin läänissä, Pohjois-Norjassa sijaitseva saariryhmä. Juuri Lofoottien pohjoispuolella sijaitseva Vesterålen koostuu Andøyn, Bøn, Hadselin, Sortlandin ja Øksnesin kunnista, ja on pinta-alaltaan 2 511 km². Vesterålen on yhdistetty mantereeseen kiinteällä tieyhteydellä, ja lauttayhteys Melbun ja Fiskebølin välillä yhdistää sen Lofootteihin. Saariryhmällä sijaitsee Norjan rannikkovartioston tukikohta. == Maantiede == Vesterålen koostuu Langøyan, Andøyan ja Hadseløyan saarista, sekä Hinnøyan länsi- ja Austvågøyan pohjoisosista. Saariryhmään kuuluu myös joitakin pienempiä saaria. Vesterålenin suurin saari on Langøya, jonka pinta-ala on 850,2 km². Vesterålen on maisemaltaan vuoristoista ja saariryhmällä sijaitsevat vuoret ovat melko rosoisia. Alueella on myös muutamia järviä ja vuonoja. Saariryhmän talvet ovat leutoja ja siellä vallitseekin meri-ilmasto. Stokmarknesin tammikuun keskilämpötila on –1,8 °C ja siellä vuosittainen sademäärä on noin 1 220 mm. Luokka:Norjan saaret Luokka:Nordlandin läänin maantiede Luokka:Norjan piirit
Forrest Towns

Forrest Grady Towns (6. helmikuuta 1914 Fitzgerald, Georgia – 9. huhtikuuta 1991 Athens, Georgia) oli yhdysvaltalainen aitajuoksija ja olympiavoittaja. Forrest Towns teki läpilyöntinsä pika-aidoissa voittamalla Yhdysvaltain juniorimestaruuden 1935 ajalla 14,4 – tosin myötätuulessa. Yliopistojen mestaruuskilpailuissa Chicagossa 19. kesäkuuta 1936 hän juoksi uuden 110 metrin aitojen maailmanennätyksen 14,1. Berliinin olympiakisoissa 1936 Towns voitti 110 metrin aitojen kultaa ajalla 14,2. Välierän hän oli voittanut maailmanennätystään sivuavalla ajalla 14,1. Kisojen jälkeen 27. elokuuta Oslossa Towns paransi ME-aikaa ennätykselliset 0,4 sekuntia juostessaan ajan 13,7. Se hyväksyttiin viralliseksi ennätykseksi vajaan kahden vuoden puntaroinnin jälkeen, ja se alitettiin vasta lähes 14 vuoden kuluttua. Vuonna 1937 Towns lopetti juoksu-uransa 23-vuotiaana. ==Lähteet== * * ===Viitteet=== Luokka:Yhdysvaltalaiset pika-aitajuoksijat Luokka:Yhdysvaltalaiset olympiavoittajat Luokka:Vuonna 1914 syntyneet Luokka:Vuonna 1991 kuolleet
Gratkorn

Gratkorn on kunta Steiermarkin osavaltiossa Itävallassa. Sen asukasluku vuonna 2005 oli 6 936.Statistik Austria:Ein Blick auf die Gemeinde Gratkorn Gratkorn sijaitsee 11 kilometriä Grazista pohjoiseen, Mur-joen itäpuolella. Se kuuluu Graz-Umgebungin piiriin. Kunnan pinta-ala on 34,6 neliökilometriä.Verwaltung Steiermark: Gratkorn (Excel-tiedosto) Toisella puolella jokea sijaitsee naapurikeskus Gratwein. Gratkornin asukastiheys oli vuonna 2001 191,7 asukasta/neliökilometri, ja ulkomaalaisten osuus väestöstä oli 3,8% Mur-joen länsipuolella sijaitsee Gratkornin ja Gratweinin yhteinen rautatieasema. Grazin lentoasema sijaitsee noin 20 kilometriä etelään. ==Lähteet== ==Aiheesta muualla== *Marktgemeinde Gratkorn (viralliset kotisivut) Luokka:Steiermarkin kunnat
Lotta Engberg

thumb|Lotta Engberg Norrköpingissa Anna Charlotte "Lotta" Engberg (s. 5. maaliskuuta 1963 Ylikainuu, Ruotsi), on ruotsalainen laulaja.Discogs Engberg edusti Ruotsia euroviisuissa Belgiassa 1987 laululla "Boogaloo" ja sijoittui 12. sijalle. == Melodifestivalenissa == * "Sankta Cecilia" (duettona Göran Folkestadin kanssa, 1984, 2. sija) * "Fyra Bugg & en Coca Cola" (1987 – voitto) * "100 %" (1988 – 3. sija) * "En gång till" (1990 – 8. sija) * "Juliette & Jonathan" (1996 – 3. sija) * "Vem é dé du vill ha" (triossa Kikki, Bettan & Lotta, 2002 - 3. sija) * "Don't Let Me Down" (duettona Christer Sjögrenin kanssa, 2012 - karsiutui toisessa mahdollisuudessa) == Norsk Melodi Grand Prix == * "Din hånd i min hånd" (Kikki, Bettan & Lotta, 2003 - 4) == Diskografia == === Albumit === *Fyra Bugg & en Coca Cola - 1987 *Fyra Bugg & en Coca Cola och andra hits - 2003 *Kvinna & man (Lotta Engberg & Jarl Carlsson) - 2005 *världens bästa lotta - 2006 *Jul hos mig - 2009 * Lotta & Christer (2012, Lotta Engberg & Christer Sjögren) == Lähteet == == Aiheesta muualla == Luokka:Ruotsalaiset laulajat Luokka:Ruotsin euroviisuedustajat Luokka:Vuoden 1987 euroviisuedustajat Luokka:Vuonna 1963 syntyneet Luokka:Elävät henkilöt
Diracin kuva

Diracin kuva eli vuorovaikutuskuva on kvanttimekaniikassa Schrödingerin kuvan ja Heisenbergin kuvan välimuoto. Edellisessä kuvassa tilavektorit ja jälkimmäisessä operaattorit kehittyvät ajan suhteen. Vuorovaikutuskuvassa molemmat kehittyvät ajan suhteen. Luokka:Kvanttimekaniikka
Mustakulmatikka

Mustakulmatikka (Melanerpes chrysogenys) on meksikolainen tikka. == Koko ja ulkonäkö == Linnun pituus on 19–22 cm. Sen selkäpuoli on tumma ja valkoraitainen. Alapuoli, kaula ja naama ovat vaaleat, kurkussa ja silmäkulmalla on musta juova. Päälaella on punaista ja oranssia. == Esiintyminen == Mustakulmatikka on kotoperäinen meksikolainen tikka. Laji asustaa 160 000 neliökilometriä laajalla alueella, ja sen kanta on elinvoimainen. == Elinympäristö == Lajin tyypillistä elinympäristöä ovat trooppiset ja subtrooppiset kuivat metsät sekä alavien maiden kosteat metsät. == Lähteet == * Damisela === Viitteet === Luokka:Tikat
Viktor Sanejev

Viktor Danilovitš Sanejev (; 3. lokakuuta 1945 Suhumi, Georgian sosialistinen neuvostotasavalta, Neuvostoliitto – 3. tammikuuta 2022 Sydney, Australia) oli neuvostoliittolainen yleisurheilija ja kolmiloikan kolminkertainen olympiavoittaja. Sanejev voitti olympiakultaa kolmiloikassa Méxicon kesäolympiakisoissa 1968 ME-tuloksella 17,39, Münchenin kesäolympiakisoissa 1972 tuloksella 17,35 ja Montrealin kesäolympiakisoissa 1976 tuloksella 17,29 sekä saavutti Moskovan kesäolympiakisoissa 1980 olympiahopeaa tuloksella 17,24. Hän voitti kolmiloikan Euroopan mestaruuden 1969 tuloksella 17,34 ja 1974 tuloksella 17,23. Helsingin EM-kilpailuissa 1971 hän sijoittui hopealle hävittyään tuloksella 17,10 kuuden senttimetrin erolla itäsaksalaiselle Jörg Drehmelille. Prahan EM-kilpailuissa 1978 hän sai hopeaa yhden senttimetrin erolla kultaa voittaneeseen jugoslavialaiseen Miloš Srejovićiin tuloksella 16,93. Sanejev paransi kolmasti kolmiloikan maailmanennätystä; hänen ennätystuloksensa ovat 17,23 ja 17,39 Méxicon olympialaisissa 1968 sekä 17,44 Suhumissa 1972. Hän voitti kuusi sisäratojen Euroopan mestaruutta kolmiloikassa vuosina 1970, 1971, 1972, 1975, 1976 ja 1977. Neuvostoliiton mestaruuden hän voitti vuosina 1967–1971, 1973–1975 ja 1978. Moskovan olympialaisten avajaisissa Sanejev toi olympiasoihdun stadionille. == Lähteet == == Aiheesta muualla == Luokka:Neuvostoliittolaiset kolmiloikkaajat Luokka:Neuvostoliittolaiset olympiavoittajat Luokka:Vuonna 1945 syntyneet Luokka:Vuonna 2022 kuolleet
Vernon Smith

Vernon Lomax Smith (s. 1. tammikuuta 1927 Wichita, Kansas) on yhdysvaltalainen ekonomisti, joka sai vuoden 2002 Nobelin taloustieteen palkinnon yhdessä Daniel Kahnemanin kanssa. Smithin tutkimustyö on perustunut paljolti laboratoriokokeiden käyttöön taloustieteellisessä tutkimuksessa. Nykyisin Smith toimii taloustieteen professorina George Mason Universityssä ja tutkijana yliopiston poikkitieteellisessä taloustutkimuksen laitoksessa. Smithillä on diagnosoitu Aspergerin oireyhtymä.Sue Herera: Mild autism has 'selective advantages';NBCNEWS Suzanne C. Lawton: Asperger Syndrome: Natural Steps Toward a Better Life, sivu 53;2007 == Lähteet == ==Aiheesta muualla== *Smithin verkkosivu *Smithin omaelämäkerta Nobel-säätiön sivuilla Luokka:Nobelin taloustieteen palkinnon saajat Luokka:Yhdysvaltalaiset taloustieteilijät Luokka:Vuonna 1927 syntyneet Luokka:Elävät henkilöt
Matti Luoma-aho

Matti Luoma-aho (26. joulukuuta 1885 Alajärvi − 27. joulukuuta 1943 Helsinki) oli suomalainen Maalaisliiton kansanedustaja 1939-1943\. Eduskunnassa Luoma- aho oli Lakivaliokunnan, Sivistysvaliokunnan, Suuren valiokunnan ja Talousvaliokunnan jäsen. Luoma-aho oli varsinaiselta ammatiltaan maanviljelijä. Maanviljelyn ohella hän hoiti poliisikonstaapelin virkaa Alajärven nimismiespiirissä 1918-1937\. Kirkolliskokoukseen hän osallistui Kauhavan rovastikuntaan kuuluvan Alajärven maallikkoedustajana vuosina 1933, 1938 ja 1943. . == Lähteet == == Aiheesta muualla == * Luokka:Kansanedustajat Luokka:Suomen Keskustan poliitikot Luokka:Alajärven kaupunginvaltuutetut Luokka:Vaasan läänin itäinen vaalipiiri Luokka:Suomalaiset poliisit Luokka:Vuonna 1885 syntyneet Luokka:Vuonna 1943 kuolleet
Nicholas Aylward Vigors

Nicholas Aylward Vigors (1785 – 26. lokakuuta 1840) oli irlantilainen eläintieteilijä ja poliitikko. Vigors syntyi Old Leighlinissä, Carlow’n kreivikunnassa. Hän opiskeli Trinity Collegessa Oxfordissa. Hän palveli Wellingtonin armeijassa 1809–1811 ja oli mukana sotimassa Napoleonin joukkoja vastaan Iberian niemimaalla, missä hän haavoittui vakavasti. Palattuaan Oxfordiin hän väitteli siellä 1817 (BA) ja 1818 (MA). Vigors oli yksi Lontoon eläintieteellisen seuran perustajajäsenistä 1826, ja seuran ensimmäinen sihteeri vuoteen 1833 saakka, jolloin hän perusti Royal Entomological Society of Londonin. Hän oli Linnean Societyn ja Royal Societyn jäsen. Hän julkaisi noin 40 tieteellistä artikkelia, pääasiassa lintutiedettä käsitteleviä. Hän myös toimitti tekstiosuuden John Gouldin teokseen A Century of Birds from the Himalaya Mountains (1830–32). Vigors nimesi joitakin lintulajeja, muun muassa mustakulmatikan. Politiikassa Vigors peri isänsä aseman vuonna 1828. Hän oli Irlannin Carlow’n vaalipiirin edustaja Britannian parlamentissa vuodesta 1832 kuolemaansa saakka. == Lähteet == * bluemacaws Luokka:Irlantilaiset ornitologit Luokka:Irlantilaiset poliitikot Luokka:Vuonna 1785 syntyneet Luokka:Vuonna 1840 kuolleet
Félix d’Herelle

Félix d’Herelle (25. huhtikuuta 1873 Montreal, Quebec – 22. huhtikuuta 1949) oli kanadanranskalainen mikrobiologi ja yksi keskeisistä bakteriofagien löytäjistä ja tutkijoista. == Lapsuus ja nuoruus == Félix d’Herelle syntyi ranskalaisten siirtolaisten perheeseen Kanadassa. Hänen isänsä kuoli Félixin ollessa kuuden vanha ja perhe palasi Ranskaan. == Lähteet == Luokka:Kanadalaiset biologit Luokka:Mikrobiologit Luokka:Vuonna 1873 syntyneet Luokka:Vuonna 1949 kuolleet
Wetat

Wetat ovat yli 70 suorasiipisiin kuuluvan hyönteislajin joukko. Lajit kuuluvat Anostostomatidae- ja Rhaphidophoridae-heimoihin. Ne ovat endeemisiä uusiseelantilaisia lajeja ja muistuttavat ulkonäöltään pitkäkoipista torakkaa. Wetat liikkuvat öisin. Useimmat niistä ovat kasvinsyöjiä, mutta jotkut syövät myös hyönteisiä. Wetojen tieteellinen luokittelu on käynnissä. Ulkomuotonsa ja elinympäristöjensä perusteella wetat jaetaan viiteen ryhmään: * puuwetat * maawetat * luolawetat * jättiläiswetat * torahammaswetat Suurimmat wetat voivat kasvaa kymmensenttisiksi. Luonnonpuistona toimivalla Little Barrier -saarella esiintyvä Deinacrida heteracantha voi kasvaa yli 70 gramman painoiseksi, mikä tekee siitä maailman painavimman hyönteisenAustralian Fauna . Wetojen mukaan ovat saaneet nimensä kaksi tunnettua uusiseelantilaista elokuva-alan yhtiötä, Weta Digital ja Weta Workshop. == Lähteet == == Aiheesta muualla == *Kiwi Conservation Club: Weta Luokka:Suorasiipiset
Škoda Praktik

Škoda Praktik on Škoda Auton vuosina 2007–2015 valmistama pieni pakettiautomalli, joka perustuu Škoda Roomsteriin. Aiemmin mallinimi oli ollut käytössä Forman Praktik- ja Fabia Praktik -malleissa, jotka olivat farmariautoja ilman takaikkunoita ja -istuimia. Praktik ei kuulunut Suomen tuontiohjelmaan. Moottorivalikoimassa olivat 1,2- (70 hv) ja 1,4-litraiset (86 hv) bensiinimoottorit sekä 1,4-litrainen (70 hv) dieselmoottori. Tavaratilan suuruus on 1 783 litraa ja kantavuus versiosta riippuen 560–640 kilogrammaa. == Lähteet == == Aiheesta muualla == Praktik Luokka:Pakettiautot Luokka:2000-vuosikymmenen autot Luokka:2010-luvun autot nl:Škoda Roomster#Škoda Praktik
Weta

Weta voi tarkoittaa seuraavia: * Wetat, joukko uusiseelantilaisia hyönteislajeja * Weta Digital, digitaalisiin erikoistehosteisiin erikoistunut elokuva-alan yritys * Weta Workshop, erikoistehosteisiin erikoistunut elokuva- alan yritys.
Sailor (albumi)

SAILOR on Sailor-yhtyeen ensimmäinen studioalbumi. Albumi julkaistiin elokuussa vuonna 1974. Levy-yhtiö halusi ehdottomasti Traffic Jam -kappaleen albumille, vaikkakin yhtyeen jäsenet olivat hiukan eri mieltä asiasta, mutta lopputuloksen kannalta olivat tyytyväisiä levy-yhtiön oikeaan ratkaisuun. Yhtye tapasi vuonna 1974 Josephine Bakerin, joka oli USA:ssa syntynyt ja Ranskassa laulajan ja tanssijan uransa luonut naisartisti. Levyllä olevat muut kappaleet käsittelevät romantisoitua merimieselämää mm. Amsterdamin punaisten lyhtyjen kaduilta. Single Traffic Jam menestyi ainoastaan Alankomaissa: 1974 TOP 40:ssä 7 viikkoa sijoituksen ollessa parhaimmillaan kolmas, sekä vielä 1975 listoilla 2 viikkoa.http://www.radio538.nl Myös single Sailor oli Alankomaissa TOP 40:ssä parhaimmillaan kakkosena (2 viikkoa) pysytellen siellä 10 viikkoa. Alankomaissa 1975 albumilistalla numero yksi. Alankomaista kultalevy vuonna 1975. Albumin kansista on tehty kolme eri versiota. Albumi on julkaistu LP-levynä ja c-kasettina (EPC 80337). Sony Music on uudelleenjulkaissut albumin CD:nä 2001 (Epic 4694452). ==Sailor-yhtye== *Grant Serpell: rummut, lyömäsoittimet, laulu. *Philip Pickett: basso, Nickelodeon, piano, laulu. *Henry Marsh: piano, Nickelodeon, laulu. *Georg Kajanus: laulu, 12-kielinen akustinen kitara. ==Albumin kappaleet== ===A-puoli=== *1. Traffic Jam (3:24) *2. Blue Desert (3:45) *3. Sailor (2:57) *4. The Girls of Amsterdam (3:08) *5. The Street (3:32) ===B-puoli=== *1. Let's Go to Town (4:04) *2. Josephine Baker (4:00) *3. Blame It on the Soft Spot (3:39) *4. Open Up the Door (2:30) *5. Sailor's Night on the Town (3:24) ==7" Singlet== * Traffic Jam / Harbour: (Alankomaat, Länsi-Saksa, Englanti, Portugali, Yhdysvallat). * Sailor / Traffic Jam: (Alankomaat). * Traffic Jam / Blue Desert: (Australia). * Traffic Jam / Josephine Baker: (Yhdysvallat, Kanada). * Traffic Jam (mono) / Traffic Jam: * Let's Go to Town / Sailor: (Alankomaat). * Sailor / Blame It on the Soft Spot: (Länsi-Saksa, Englanti). * Blue Desert / Blame It on the Soft Spot: (Länsi-Saksa, Englanti, Alankomaat). * Let's Go to Town / The Girls of Amsterdam: (Alankomaat) – 1975 * Sailor / Josephine Baker: (Länsi-Saksa, Italia) – 1975 * Sailor / Traffic Jam: (Alankomaat) – 1975 * Sailor / Blame It on the Soft Spot: (Alankomaat, Yhdysvallat) – 1975 * Sailor / Open Up the Door: – 1975 ==Albumin tiedot== *Tuottaja: Georg Kajanus *Toimeenpaneva tuottaja: Dan Loggins *Äänittäjä: Robin Black *Äänittäjä apulainen: David Harris *Manageri: Steven Morris (S.M. Management Ltd.) *Albumin kannet: Roslav Szaybo *Albumin takakansi: Simon Cantwell *Valokuvat: Brian D. Hennessey * Äänitetty Morgan studiolla, Lontoossa 1974. * Kappaleiden julkaisuoikeudet: E. H. Morris Mus. Co. Ltd. (Traffic Jam) ja E. H. Morris Mus. Co. Ltd. / Chappell & Co. Ltd. ==Lähteet== Luokka:Vuoden 1974 esikoisalbumit Luokka:Sailorin albumit
Pekka Lampela

Pekka Lampela (s. 18. joulukuuta 1948 Helsinki) on suomalainen elokuvaäänittäjä ja -leikkaaja. Hän aloitti äänittäjäuransa 1960-luvun lopulla. Lampela oli vuodesta 1979 lähtien mukana miltei kaikissa Spede Pasasen elokuva- ja tv-tuotannoissa. Usein hän myös vilahti pienissä avustajan rooleissa elokuvissa. Nykyään hän on eläkkeellä ja asuu Yhdysvaltojen Philadelphiassa Pennsylvanian osavaltiossa. == Perhe == Lampelalla on kolme lasta: Tiia Forsström sekä Titta ja Taneli Lampela, ja viisi lastenlasta. Pekka Lampelan äiti oli näyttelijä Kaija Rahola (1920–1962) ja isä ohjaaja Viljo Lampela (1918–2008). == Lähteet == * Pekka Lampelan blogi == Aiheesta muualla == * * Luokka:Suomalaiset elokuvaäänittäjät Luokka:Vuonna 1948 syntyneet Luokka:Elävät henkilöt
Heikki Flöjt

Heikki Juhani Flöjt (30. marraskuuta 1943 Kajaani – 30. syyskuuta 2000 Alastaro) oli suomalainen ampumahiihtäjä. Flöjt saavutti viestihopeaa ampumahiihdon MM-kilpailuissa 1974. Vuoden 1967 MM-kilpailuissa hän sijoittui 20 kilometrillä kymmenenneksi. Grenoblen olympialaisissa 1968 hän sijoittui viestissä viidenneksi. Hän voitti henkilökohtaisen Suomen-mestaruuden vuosina 1967, 1968 ja 1973 sekä Kainuun Ärjyn joukkueessa viestin Suomen-mestaruuden vuosina 1967, 1972 ja 1975. Heikki Flöjt edusti kotimaassa Kainuun Ärjyä, Kajaanin Suunnistajia, Kainuun Hiihtoseuraa ja Kuhmon Peuroja. Hän menehtyi pyöräsuunnistuksen SM-kilpailuissa 2000. Hänen pikkuveljensä Henrik Flöjt oli ampumahiihdon maailmanmestari ja olympiamitalisti ja vaimo Aila Flöjt hiihtosuunnistuksen viestin maailmanmestari. == Saavutuksia == === Olympialaiset === * Viides viestissä Grenoblessa 1968 === Maailmanmestaruuskilpailut === * Hopeaa viestissä 1974 * Kymmenes 20 kilometrillä 1967 === Suomen mestaruuskilpailut === * Kultaa 20 kilometrillä 1967, 1968 ja 1973 * Kultaa viestissä 1968, 1972 ja 1975 == Lähteet == Luokka:Suomalaiset ampumahiihtäjät Luokka:Vuonna 1943 syntyneet Luokka:Vuonna 2000 kuolleet
Crip Walk

thumb|200px|Esimerkkikuva C-Walk tyylistä. Crip Walk eli C-Walk on Crips- jengiläisten oma kävelytyyli. Kävely näyttää tanssimiselta, mutta jäsenet painottavat ettei se ole tanssia vaan kävelyä, kuten räppäri Ice-T sanoo: ”Gangstas don't dance, they boogie”. Crip walkia näkee artistien musiikkivideoissa ja kiertuetallenteilla. Myös internetissä on C-Walk- videoita. Muun muassa Crips-jengiin kuulunut artisti Xzibit on tehnyt kappaleen ”Get Your Walk On”, jonka musiikkivideolla nähdään C-Walk-kävelyä. Toinen kappale on Kuruptin (joka myös kuuluu Cripseihin) C-Walk, jossa on pelkkää Crip Walkia. Oikeaoppisesti kävelty Crip Walk näyttää kuin kävelijä leijuisi lattialla puolelta toiselle. Crip Walk -kävelytyylistä on kehittynyt tanssityyli Clown Walk, joka on nopeatempoisempaa kuin Crip Walk. Crip Walk on kielletty useissa yhdysvaltalaisissa kouluissa, koska se on johtanut ampumistapauksiin ja välienselvittelyihin kouluaikana. Crip walkin tekeminen Yhdysvalloissa on vaarallista Bloods-katujengin takia. Luokka:Crips
Kanavanippu E

Kanavanippu E:llä tarkoitetaan Digitan rakentamaa viidettä digitaalista lähetysverkkoa, joka avattiin 1. syyskuuta 2007, kun Suomi siirtyi pelkästään digitaalisiin televisiolähetyksiin. Kanavanippu E on B:n ja C:n tavoin varattu toimiluvanvaraiseen käyttöön. Osa sen sisältämistä kanavista on maksullisia, ja niiden katseluun tarvitsee kortinlukijalla varustetun digisovittimen sekä maksu-tv-kortin. Kanavanippu C:n tavoin kanavanippu E:n kanavatarjonta vaihtelee alueittain. Kanavanipun välittää Digita, käyttäen DVB-T2-teknologiaa UHF-taajuuksilla. Syyskuun 2007 alussa kanavanippu E:n väestöpeitto oli noin 63 % ja lokakuun alussa noin 80 %. Keväällä 2008 nippu kattoi jo 95 % väestöstä. Kanavanipun käynnistäminen myöhästyi hieman Lahden ja Päijät-Hämeen alueilla teknisistä syistä. Nippu käynnistyi näillä alueilla sunnuntaina 2. syyskuuta 2007. ==Lupien haku== Digi-tv lupia kanavanippu E:hen haki kaiken kaikkiaan 21 eri yhtiötä, lupien hakuaika päättyi 2. toukokuuta 2006. Valtioneuvosto katsoi, että osalla ilmaiskanavan lupaa hakeneista ei ollut riittäviä edellytyksiä harjoittaa televisiotoimintaa. Osa yrityksistä haki toimilupaa useammallekin kanavalle. Osa puolestaan haki entisen toimiluvan laajentamista. The Walt Disney Company sai toimiluvan lähettää päiväsaikaan lastenohjelmia olemassa olevassa kanavanippu C:ssä. ===Luettelo toimiluvan hakijoista=== Toimiluvan saaneet yritykset on lihavoitu. *Arctecho *Blue Media *Citizen TV *C More Entertainment *Discovery Channel *Etelä-Pohjanmaan Viestintä *Euronews *Eurosport *MTV Oy *MTV Networks Europe / Nickelodeon *National Geographic *NonStop Television *Q-TV Productions *Sanoma Television Oy *The Walt Disney Company Limited *Turner Entertainment *TV5 Finland *Vaasan Läänin Puhelin *Viasat *Vizor ==Lähetysalueet== 1.9.2007 alkaen kanavanippu E lähetetään seuraavilta pääasemilta sekä niiden alueella olevilta täytelähetinasemilta: Espoo, Fiskars, Jyväskylä, Kruunupyy, Lahti, Lapua, Pernaja, Pyhävuori, Tampere, Turku ja Vaasa. 1.10.2007 alkaen kanavanippu E lähetetään lisäksi seuraavilta pääasemilta sekä niiden alueella olevilta täytelähetinasemilta: Anjalankoski, Eurajoki, Kuopio ja Oulu. 1.1.2008 alkaen kanavanippu E:tä alettiin lähettää Tammelan, Haapaveden, Vuokatin, Mikkeli, Kolin ja Joutsenon päälähetinasemilta sekä Raahen, Puolangan ja Lieksan täytelähetinasemilta. 6.6.2008 alkaen kanavanippu E:tä alettiin lähettää myös Ylitornion Ainiovaaran täytelähetinasemalta. == Kanavanipun kanavat == Televisiokanavat * MTV Sub HD * TV5 HD * Liv HD * Jim HD * Kutonen HD * TLC HD * Star Channel HD * MTV Ava HD * Hero HD * Frii HD * Alfa HD * Eveo HD * Iskuri.net HD * National Geographic HD * One Way TV HD === Entiset kanavat === * Alfa-tv * Hero (siirtyi kanavanippuun C) * SVT World (siirtyi kanavanippuun A) * SuomiTV (siirtyi kanavanippuun A) * IskelmäTV Harju & Pöntinen * Nickelodeon (Nick Jr. tuli tilalle) * MTV Sub (siirtyi kanavanippuun A) * Liv (siirtyi kanavanippuun C) * Jim (siirtyi kanavanippuun C) * MT * Estradi * MTV Max == Lähteet == Luokka:Kanavaniput
Harry Hannus

Harry Hans Erik Hannus (s. 20. joulukuuta 1949 Porvoon maalaiskunta) on suomalainen kilpapyöräilijä. Hän oli Suomen paras maantiepyöräilijä 1970-luvulla. Porvoon Akillesta edustanut Harry Hannus osallistui olympiakisoihin neljästi. Parhaimmillaan hän sijoittui ratapyöräilyssä 13:nneksi – 4 kilometrin takaa-ajossa 1976 – ja henkilökohtaisessa maantieajossa 12:nneksi 1980. Hannuksen kansainvälinen huippuhetki oli maantiepyöräilyn MM-kisojen neljäs sija San Cristóbalissa, Venezuelassa 1977. Se on Suomen miesten pyöräilyhistorian paras MM-sijoitus. Vuonna 1973 Hannus sijoittui Barcelonan MM-kisoissa kuudenneksi. Pohjoismaiden mestaruuden hän voitti 1974. Vuoden urheilija -äänestyksessä Hannus sijoittui yhdeksänneksi 1977. Hannus ajoi vuonna 1974 tunninajon Suomen ennätyksen 45,299 km. Se säilyi Suomen ennätyksenä vuoteen 2015 asti, jolloin Jussi Nummikko rikkoi sen. ==Saavutuksia== * Münchenin olympiakisoissa 1972 keskeytys henkilökohtaisessa maantieajossa ja 18:s 100 kilometrin joukkueajossa * Montrealin olympiakisoissa 1976 13:s 4 kilometrin takaa-ajossa ja 20:s henkilökohtaisessa maantieajossa * Moskovan olympiakisoissa 1980 seitsemäs 100 kilometrin joukkueajossa ja 12:s henkilökohtaisessa maantieajossa * Los Angelesin olympiakisoissa 1984 13:s 100 kilometrin joukkueajossa ja 31:s henkilökohtaisessa maantieajossa * MM-kisojen henkilökohtaisessa maantieajossa 15:s 1970, 12:s 1971, kuudes 1973, 21:s 1974, keskeytys 1975 ja neljäs 1977 * MM-kisojen 100 kilometrin joukkueajossa 12:s 1978 ja 11:s 1983 * PM-kultaa henkilökohtaisessa maantieajossa 1974, pronssia 1979 ja 1982 * 37 Suomen mestaruutta 1968–1984 ** henkilökohtaisessa maantieajossa 1972–1974, 1978, 1982, 1984 ==Lähteet== * ===Viitteet=== Luokka:Suomalaiset maantiepyöräilijät Luokka:Vuonna 1949 syntyneet Luokka:Elävät henkilöt
Petra

Petra voi viitata seuraaviin: == Paikkoja == * Petra, muinainen kaupunki Jordaniassa * Petra, antiikin aikainen kaupunki Kreetan saarella Kreikassa * Petra, antiikin aikainen kaupunki Sikeliassa eli nykyisellä Sisilian saarella Italiassa * Pétra, kylä ja Katerínin kunnan kunnallisyksikkö Pierian alueyksikössä Keski-Makedonian alueella Kreikassa * Pétra, kylä ja Lesboksen kunnan kunnallisyksikkö Lesboksen saarella Pohjois-Egean saarten alueella Kreikassa * Pétra tou Romioú, rantakalliomuodostuma Kyproksessa * Olenegorsk, vanhalta nimeltään Petra, kaupunki Venäjällä == Henkilöitä == * Petra, oik. Petra Gargano (o.s. Mauria), Tiktakin laulaja, nykyisin sooloartisti * Petra, kirjailija Aina Oterdahlin käyttämä nimimerkki * Petra, naisen etunimi * Petra sukunimenä: ** Muhammad Faris Petra (s. 1969), Kelantanin sulttaani 2010–, Malesian kuningas 2016– ** Yahya Petra (1917–1979), Kelantanin sulttaani 1960–1979, Malesian kuningas 1975–1979 ** Yvon Petra (1916–1984), ranskalainen tennispelaaja == Muita == * Petra, yhdysvaltalainen rock-yhtye * Petra Foundation (Petra Flanders stiftelse), syöpäpotilaiden elämänlaadun parantamiseksi perustettu säätiö * Valmet Petra, Valmetin valmistama puoliautomaattikivääri. * Petra-keittiöt, yksi Novart Oy:n keittiökalustemerkeistä. * metsäpeura (Rangifer tarandus fennicus), itämurteissa petra, hirvieläin.
Seppo Wallin

Seppo Nyyrö Wallin (30. elokuuta 1928 Tampere – 9. helmikuuta 2003 Tampere) oli suomalainen televisio-ohjaaja ja näyttelijä. Wallin oli yksi varhaisen suomalaisen televisioteatterin vakituisista ohjaajista. 1960-luvulla hän ohjasi muun muassa Arthur Millerin näytelmään pohjautuvan televisioelokuvan Kauppamatkustajan kuolema (1961), jossa pääosan näytteli Tauno Palo, ja William Shakespearen näytelmään pohjautuvan elokuvan Miten haluatte (1964). Näiden ohella Wallin teki muun muassa Televisioteatteriin Harold Pinter -filmatisoinnit Muotinäytös (1962) ja Teekutsut (1965). Wallinin TV2:lle ohjaama kolmiosainen televisiosarja Jäähyväiset lasihevoselle (1985) oli ensimmäinen Pentti Kirstilän Hanhivaara-dekkareihin pohjautuva elokuva. Ohjaajanuransa lisäksi Wallin näytteli myös pieniä sivuosia niin Jaakko Pakkasvirran (Runoilija ja muusa 1978, Linna 1986), Mikko Niskasen (Sissit 1963) kuin Erkko Kivikoskenkin (Kesyttömät veljekset 1969) elokuvissa. Seppo Wallin kävi ylioppilaaksi tultuaan Suomen teatterikoulun ja opiskeli radio- ja tv-työtä muun muassa Englannissa ja Asla-stipendiaattina Yhdysvalloissa. Hän oli kiinnitettynä näyttelijänä Helsingin Kansanteatteri-Työväenteatteriin vuosina 1950–1953 ja 1955–1957 sekä välillä Radioteatteriin 1953–1955.Virkkunen 1970, s. 105 Sen jälkeen hän oli ohjaajana Suomen Televisiossa 1957–1961, Televisioteatterissa 1961–1968 ja Mainos-TV:n teatterissa 1969–1973Facta 2001, WSOY 1985, 17. osa, palsta 605 ja teatteripäällikkö 1973–1983 ja ohjaaja 1983–1988.WSOY Iso Tietosanakirja 10. osa, s. 107, WSOY 1997 == Lähteet == * === Viitteet === Luokka:Suomalaiset televisio-ohjaajat Luokka:Vuonna 1928 syntyneet Luokka:Vuonna 2003 kuolleet
Kennoperhokala

Kennoperhokala (Chaetodon rafflesii) on perhokaloihin kuuluva kala. Sitä käytetään meriakvaariossa. Se syö sekä pehmyt- että kivikoralleja, eikä siksi sovi riutta-akvaarioon. == Koko ja ulkonäkö == Kennoperhokala kasvaa 15 cm korkeaksi. Sen vartalo on litteä, yleisväri on keltainen ja tummemmat suomunreunat muodostavat vinoruutukuvion. Silmän läpi kulkee musta juova, ja pyrstön kärki on musta. == Alkuperä == Kennoperhokala elää Fidžillä ja Indopasifisella merialueella. == Käyttäytyminen == Kennoperhokala viihtyy suojaisilla koralliriutoilla ja laguuneissa. Se liikkuu usein yksin tai pareittain 1–15 metrin syvyydessä. == Ravinto == Kennoperhokala syö koralleja, merivuokkoja, äyriäisiä ja levää. == Lähteet == ==Aiheesta muualla== * Luokka:Meriakvaariokalat Luokka:Perhokalat
Samurai Jack (hahmo)

Samurai Jack on kuvitteellinen päähahmo piirrossarjasta Samurai Jack. Hän esiintyi ensimmäisen kerran sarjan ensimmäisessä jaksossa, elokuussa 2001. Hahmon ääninäyttelijänä toimi Phil LaMarr, ja dubattuna suomalaisia ​​Taisto Oksanen. ==Hahmo== Samurai Jack syntyi Japanissa muinaisajalla, jolloin hänen isänsä oli Japanissa erään alueen hallitsijana. Samoihin aikoihin riehui paha olento nimeltä Aku, joka vapautui vankilastaan monien vuosien jälkeen ja alkoi pian vallata maailmaa itselleen. Jack sai myös kokea tämän kauhun pienenä ja hänen vanhempansa lähettivät poikansa pois, toivoen hänen oppivan keinon jolla voittaa Aku. Hän harjoittelekin Bujitsu koodin mukaisesti ja lisäksi kävi Kreikan filosofien, tiibetiläisten munkkien ja italialaisten tiedemiesten opeissa, jotta hänen mielensä olisi terävä. Lisäksi Jack opiskeli ratsastusta, miekan käsittelyä ja useita eri kamppailulajeja. Vuosia kestäneen harjoittelun päätteeksi hän palasi takaisin kotimaahansa, jossa kohtasi Akun. Pahuuden velhosta ei ollut vastusta Jackin erityisen arvokkaalle katana-miekalle, jolla hän oli voittaa Akun. Aku ehti kuitenkin siirtää Jackin tulevaisuuteen pois perheensä luota. Tämän jälkeen hän on etsinyt portaalia, jonka avulla hän voisi matkata takaisin kotimaahansa ja onkin kierrellyt useissa paikoissa. Koska hänen oikeaa nimeä ei ole paljastettu, kuitenkin sarjan aikana häntä on nimitetty Samurai Jackiksi.Samurai Jackin jakso "The Samurai Called Jack" Viitattu 11.8.2009 ===Luonne=== Jack omaa sankarina erittäin selkeän stoalaisen asenteen. Hän on erittäin kohtelias ja nöyrä vaikka joutuukin elämään futuristisessa maailmassa. Erittäin vahvan moraalinsa myötä Jack usein auttaa köyhiä ja avuttomia olentoja keinolla millä hyvänsä. Hän jopa jättää oman tavoitteensa palata takaisin ajassa taaksepäin, pelastaakseen kylän tai yksittäisen ihmisen pahuuden käsistä. ==Harjoittelu== Lapsena hän matkusti ympäri maailmaa harjoittaakseen kehoaan ja mieltään, kohdatakseen Akun. Jack opiskeli useiden oppineiden kanssa kuten kreikkalaisen filosofien ja pyrki myös oppimaan kaiken mahdollisen taistelulajin, jota eri kulttuureissa harjoitettiin. Jack harjoitteli taistelu tekniikoita muun muassa Viikinkien, Robin Hoodin, Shaolin munkkien ja kreikkalaisten urheilijoiden kanssa. Huolimatta siitä miten taitava hän onkaan aseiden kanssa tai ilman, Jack luottaa aina miekkaansa. Lisäksi harjoittelun myötä hän ymmärtää hyvin eläimiä, joiden avulla Jackin vaistot ovat osittain kehittyneet, sekä refleksit joiden avulla hän kykenee väistelemään jopa luoteja. ==Miekka== Samurai Jack omistaa taikamiekan, jonka takoivat kolme jumalaa Odin, Ra ja Rama, kolmen kuolevaisen kautta. Miekkaan asetettiin Jackin isän puhdas hyvyyden henki, jonka avulla pahuuden velho Aku voitaisiin tuhota. Miekka on myös rikkoutumaton, sillä mikään maallinen aine ei ole kyennyt katkaisemaan sitä. ==Lähteet== Luokka:Kuvitteelliset samurait Luokka:Kuvitteelliset aikamatkaajat Luokka:Kuvitteelliset kendon harrastajat
Petronella (nimi)

Petronella on muun muassa Suomessa, Ruotsissa, Alankomaissa ja Saksassa käytetty naisen etunimi. Petronella on muunnos italian Petronillasta, joka puolestaan on kehittynyt hellittelymuotona roomalaisesta sukunimestä Petronius. Petronius liittyy mahdollisesti latinan talonpoikaa tai moukkaa merkitsevään sanaan tai ehkä kreikan kiveä merkitsevään sanaan. Vuoden 2015 loppuun mennessä Suomessa on rekisteröity 474 Petronella-nimen saanutta naista ja alle 10 miestä. ==Tunnettuja Petronelloja== * Petronella eli Peronella (1135–1174), Aragonian kuningatar * Petronella, oikealta nimeltään Sylvia van der Moer (1923–2014), alankomaalainen lehtinainen ja Lapin legendojen hahmo * Petronella Douwes, Pia Douwes (s. 1964), alankomaalainen laulaja ja näyttelijä * Petronella Oortman (1656–1716), kalliista nukkekodistaan tunnetuksi tullut alankomaalainen nainen * Petronella ”Petra” van Staveren (s. 1966), alankomaalainen uimari * Petronella ”Nel” van Vliet (1926–2006), alankomaalainen uimari ==Kuvitteellisia Petronelloja== * Pyhä Petronella, hahmo Annikki Kariniemen samannimisessä romaanissa (1976) ==Lähteet== Luokka:Etunimet
Lauri Hanhivaara

Lauri Hanhivaara on kuvitteellinen poliisi, joka ratkoo rikoksia Pentti Kirstilän dekkareissa. Hanhivaara on tamperelainen, nasevapuheinen ylikonstaapeli. Hän esiintyy jo Kirstilän esikoisromaanissa Jäähyväiset rakkaimmalle (1977). Kirstilän Hanhivaara-romaaneja on filmatisoitu runsaasti. Matti Kassila ohjasi Jäähyväiset presidentille (1987) elokuvateatterilevitykseen. Elokuvassa Tarmo Manni esittää Kekkosen näköistä presidenttiä, joka joutuu attentaattiyrityksen kohteeksi. Televisioelokuvia ja -sarjoja on useita. Ohjaajina ovat toimineet Seppo Wallin, Anssi Mänttäri ja Taisto-Bertil Orsmaa. Hanhivaaraa näissä sovituksissa ovat esittäneet Tapani Perttu, Raimo Grönberg kahdesti ja muistetuimpana Antti Litja kaikkiaan viisi kertaa. == Hanhivaara-filmografia == Vuosi Elokuvan nimi Ohjaaja Hanhivaaran esittäjä Lisätietoja 1985 Jäähyväiset lasihevoselle Seppo Wallin Tapani Perttu Kolmiosainen televisiosarja (TV2); pohjana samanniminen romaani (1981) 1987 Jäähyväiset presidentille Matti Kassila Antti Litja Elokuvateatterilevitys; pohjana samanniminen romaani (1979) 1987 Isku suoneen Anssi Mänttäri Antti Litja Kolmiosainen televisiosarja (MTV); pohjana samanniminen romaani (1982) 1988 Jumalia ei uhmata Anssi Mänttäri Antti Litja Televisioelokuva; pohjana samanniminen romaani (1982) 1988 Isku vasten kasvoja Anssi Mänttäri Antti Litja Televisioelokuva; pohjana samanniminen romaani (1983) 1993 Jäähyväiset rakkaimmalle Taisto-Bertil Orsmaa Raimo Grönberg Kolmiosainen televisiosarja; pohjana samanniminen romaani (1977) 1995 Jäähyväiset ilman suudelmia Anssi Mänttäri Antti Litja Neliosainen televisiosarja (MTV3); pohjana romaani Munthe (1984) 1999 Jäähyväiset ilman kyyneleitä Anssi Mänttäri Raimo Grönberg Kolmiosainen televisiosarja (TV2)Jäähyväiset ilman kyyneleitä 1/3. Yle.fi. Viitattu 27.3.2009.; pohjana samanniminen romaani (1978) == Lähteet == Luokka:Rikoskirjallisuuden henkilöhahmot Luokka:Televisiohahmot Luokka:Kuvitteelliset poliisit